

**Nama Rancangan : Astro Awani**

**Saluran : Astro Awani 501**

**Tarikh Live : Mei**

**Waktu Siaran : 8.30 – 9.30 am**

**Penyiaran : Live via teleconference**

1. **Boleh Dato jelaskan serba ringkas fungsi dan peranan LGM kepada industri getah negara?**

* sebagai badan yang bertanggungjawab terhadap industri getah bagi fungsi keseluruhan untuk memajukan dan membangunkan industri getah Malaysia
* misi untuk memastikan daya saing, kemampanan dan pertumbuhan industri getah
* memajukan dan membangunkan industri getah Malaysia melalui perlaksanaan objektif dan pembentukan dasar kebangsaan bagi pembangunan dan pentadbiran industri getah Malaysia yang teratur
* mempromosi industri getah Malaysia sebagai hub utama industri getah di rantau Asia dan dunia

Selain itu, LGM juga berfungsi untuk:

* memajukan dan melaksanakan aktiviti penyelidikan dan kemajuan dalam pengeluaran, pemakaian dan penggunaan getah
* ini jelas daripada aktiviti penyelidikan yang dijalankan dan penghasilan teknologi dan inovasi seperti jalan raya getah (rubberised road), galas seismik dan getah termaju Ekoprena dan Pureprena.
* selain daripada pusat penyelidikan utama LGM di Sungai Buloh, LGM juga mempunyai entiti penyelidikan di United Kingdom yang dinamakan Tun Abdul Razak Research Centre.
* Semua ini melibatkan membangunkan, memindahkan, mengeksploitasikan dan memajukan hasil R&D termasuklah mengadakan perkhidmatan teknikal, penasihat dan perunding bagi industri getah;

Di samping itu:

* berperanan memantau senario permintaan getah dan produk getah dunia
* menilai prospek industri getah bagi menasihati kerajaan mengenai pelaksanaan dasar yang sesuai untuk memastikan kecekapan dan persaingan industri getah.
* melalui Unit Malaysian Rubber Exchange, LGM berperanan mengawal selia pasaran getah Malaysia dan menguruskan Pasaran Getah Malaysia.
* namun ingin ditegaskan, LGM atau kerajaan tidak menjalankan fungsi menetapkan harga getah.

LGM juga bertanggungjawab:

* mengawal selia dan memantau aktiviti dalam industri getah daripada sektor huluan sehingga sektor hiliran.
* di bawah Peraturan-peraturan LGM (Pelesenan dan Permit) 2014 dan Garis Panduan Pengeluaran Lesen dan Permit, LGM juga mengeluarkan lesen dan menjalankan aktiviti penguatkuasaan demi kepentingan industri getah.
* mengawal dan mengawasi kualiti getah, bahan penanaman dan keluaran getah termasuk sarungtangan getah yang dieksport yang mendapat permintaan yang tinggi semasa pandemik Covid-19

Fungsi LGM yang lain adalah seperti berikut:

1. mengawal selia industri getah, khususnya berhubungan dengan urusan mengenai getah, pembungkusan, penggredan, perkapalan dan pengeksportan getah;
2. mengawal dan mengawasi kualiti getah, bahan penanaman dan keluaran getah;
3. membangunkan, memindahkan, mengeksploitasikan dan memajukan dapatan penyelidikan;
4. mengadakan perkhidmatan teknikal, penasihat dan perunding bagi industri getah;
5. mentadbir dan menguruskan Kumpulan Wang;
6. merumuskan dan melaksanakan strategi pemasaran antarabangsa bagi industri getah Malaysia;
7. berhubung dan bekerjasama dengan agensi getah di dalam atau di luar Malaysia selanjutnya memperkukuhkan industri getah Malaysia;
8. merancang dan melaksanakan latihan sumber manusia selaras dengan keperluan industri getah;
9. menjadi pusat sumber dan maklumat bagi industri getah; atau
10. menerbitkan atau menaja penerbitan berkala, buku kecil dan bahan makluman lain
11. **Keadaan semasa adalah Perintah Kawalan Pergerakan Bersyarat (PKPB) akibat penularan Covid19, justeru apakah kesan kepada industri getah itu sendiri?**

Untuk makluman, industri getah telah diberi kelulusan khas untuk beroperasi sepanjang tempoh Perintah Kawalan Pergerakan (PKP) dengan tertakluk kepada syarat-syarat dan garispanduan yang telah ditetapkan. Kelonggaran tersebut diberikan kepada aktiviti-aktiviti berikut:

1. penorehan getah bagi tujuan pengeluaran bahan mentah oleh pekebun-pekebun kecil dan estat
2. pembelian getah sekerap dan lateks oleh pemegang lesen runcit/kelompok/pukal daripada pekebun kecil
3. pembelian getah sekerap dan lateks bagi tujuan pemprosesan getah oleh pemegang lesen memproses getah.
4. Aktiviti pengilangan produk yang dikategorikan sebagai produk penting (*essential product)* dan kritikal yang mana perlu mendapatkan kelulusan daripada MITI.

**Sehingga 13 April 2020**, sebanyak 52% peraih dan **100%** kilang pemprosesan getah telah beroperasi seperti biasa. Faktor yang mempengaruhi peraih untuk menjalankan perniagaan getah adalah seperti berikut:

1. Sesetengah pekebun kecil tidak menoreh kerana musim daun luruh yang mengurangkan hasil.
2. Harga getah yang rendah.
3. Sekatan jalanraya yang dijalankan oleh pihak berkuasa juga mempengaruhi minat pelesen untuk menjalankan perniagaan.
4. Faktor untuk melindungi keselamatan dan kesihatan diri dan keluarga.

**Impak PKP dan penularan COVID-19 terhadap industri getah adalah:**

1. Kejatuhan harga memberi kesan kepada para pekebun kecil getah yang bergantung kepada getah sebagai punca pendapatan.
2. Kementerian menganggarkan bahawa eksport getah ke pasaran dunia turut merosot dalam anggaran 10% kepada hanya RM 5 billion berbanding RM 6.06 billion pada tahun 2019.
3. Selain dari harga getah, kemerosotan ini juga adalah disebabkan oleh kurangnya permintaan dari negara-negara pengguna utama getah asli seperti China, Amerika Syarikat, Iran dan negara-negara Eropah. China merupakan pengguna terbesar getah asli dengan penggunaan sebanyak **40%** daripada keseluruhan getah asli dunia. Penggunaan getah asli China pada Januari dan Februari misalannya telah merosot masing-masing sebanyak **27.1%** dan **73.5%.**
4. Industri pembuatan sarung tangan getah adalah penyelamat bagi sektor hiliran getah dan dijangka akan menunjukkan peningkatan eksport berikutan permintaan tinggi bagi mencegah wabak COVID-19. Kementerian menganggarkan kenaikan ekport sarung tangan sekitar **10% hingga 15%** pada tahun ini dan mungkin lebih tinggi bergantung kepada jangkamasa penularan wabak COVID-19.
5. **Dari perspektif penoreh getah atau sektor huluan pula, terdapat pelbagai rungutan dan aduan daripada mereka berkenaan harga getah semasa. Boleh Dato jelaskan apakah faktor utama kejatuhan harga getah semasa?**

Umum mengetahui bahawa harga getah di Malaysia ditentukan oleh harga di pasaran dunia. Kejatuhan harga di pasaran komoditi termasuk getah asli ketika ini disebabkan oleh beberapa faktor penting luaran dan dalaman seperti berikut:

1. **Penurunan permintaan getah asli dunia**

Wabak Coronovirus (COVID-19) telah menyebabkan permintaan yang perlahan dari negara-negara pengguna utama getah asli seperti China, Amerika Syarikat, Iran dan negara-negara Eropah. Wabak COVID-19 telah menyebabkan pengeluaran dan permintaan produk-produk getah penting seperti tayar terjejas disebabkan sektor pengangkutan yang disekat.

1. **Jangkaan kemelesetan ekonomi dunia**

Tabung Kewangan Antarabangsa (IMF) menjangkakan kemelesetan ekonomi dunia akan berlaku pada tahun ini disebabkan oleh kesan pandemik COVID-19. Ini akan memberi kesan kepada pengurangan permintaan komoditi dunia termasuk getah asli.

1. **Kemerosotan jualan kenderaan di negara China**

China merupakan pengguna terbesar getah asli dengan penggunaan sebanyak **40%** daripada keseluruhan getah asli dunia. Jualan kenderaan di China telah merosot berterusan **selama 20 bulan** dan ini telah mempengaruhi permintaan terhadap tayar dan komponen getah automotif**.**

1. **Kejatuhan harga minyak mentah dunia**

Harga minyak mentah dunia jatuh ke paras **USD 20 setong pada** 30 Mac 2020, iaitu paras terendah sejak Februari 2002. Kejatuhan ini memberi kesan kepada permintaan getah asli dan seterusnya mempengaruhi harga di pasaran dunia.

1. **Kejatuhan harga di pasaran niaga hadapan getah**

Pasaran niaga hadapan getah Tokyo (Jepun), Singapura dan Shanghai (China) yang merupakan penanda aras utama harga getah dunia jatuh ke paras **terendah sejak empat (4) tahun** disebabkan ketidaktentuan prospek pasaran.

1. **Dengan keadaan ekonomi pada masa kini, adakah LGM merancang atau sedang merangka sebarang initiative atau insentif untuk membantu penoreh getah** **terutamanya?**

**Bagi menangani kejatuhan harga di peringkat ladang,** Kerajaan telah melaksanakan satu mekanisma sokongan harga iaitu Insentif Pengeluaran Getah (IPG) sejak tahun 2015 dengan tujuan untuk mengurangkan beban ekonomi pekebun kecil getah di samping menggalakkan mereka untuk terus menoreh sewaktu harga rendah di pasaran.

Berdasarkan harga getah yang terlalu rendah pada penghujung tahun 2018, Kerajaan telah menambahbaik pelaksanaan Insentif Pengeluaran Getah (IPG) dengan menaikan Paras Harga Pengaktifan (PHP) IPG daripada RM2.20 kepada RM2.50 sekilogram getah sekerap bermula 1 Januari 2019. Sehingga 31 Mac 2020, Kerajaan telah membelanjakan sebanyak RM **284.8** juta untuk IPG.

Sepanjang tempoh PKP, IPG telah diaktifkan bagi harga purata bulanan untuk Febuari dan Mac. Justeru, pada mereka yang belum menuntut, kami alu-alukan tuntutan dari semua pihak dengan mematuhi syarat-syarat yang telah ditetapkan. Untuk syarat-syarat dan cara memohon, boleh layari laman web kami di [www.lgm.gov.my](http://www.lgm.gov.my) atau hubungi hotline kami di 1 800 888 474 untuk pertanyaan lanjut.

1. **Sepanjang PKP ini, adakah bantuan tersebut boleh lagi dituntut? Bagaimanakah cara untuk menuntut insentif tersebut memandangkan perkhidmatan kaunter telah ditutup sepanjang PKP?**
2. Sepanjang PKP ini, proses tuntutan IPG berjalan seperti biasa
3. Pejabat LGM di seluruh negeri beroperasi untuk memproses tuntutan IPG daripada pekebun kecil. Walaubagaimanapun, pekebun perlu meletakkan borang permohonan IPG di kotak yang disediakan di pejabat LGM. Ini bagi mengurangkan interaksi/kontak secara dekat.
4. LGM memahami situasi pekebun kecil dan akan memproses tuntutan IPG dengan segera dan meletakkan IPG sebagai salah satu aktiviti utama yang dijalankan sepanjang tempoh PKP. Oleh itu, pekebun kecil tidak perlu risau kerana IPG akan dibayar terus ke akaun pekebun kecil dalam tempoh PKP ini.
5. **Baru-baru ini juga ada dimaklumkan kepada umum berkenaan inovasi baru dari LGM yang berpotensi untuk merekod maklumat urusan jual beli dan juga berkemampuan untuk membantu penoreh getah dalam membuat tuntutan IPG secara dalam talian. Boleh Dato terangkan kepada kami?**

RRIMniaga adalah satu aplikasi telefon pintar yang digunakan oleh pelesen atau peraih untuk merekodkan urus niaga getah.

Rekod jualan getah oleh Pekebun kecil direkodkan oleh pelesen menggunakan applikasi RRIMniaga.

Rekod-rekod jualan pekebun ini yang telah direkodkan mengugnakan sistem RRIMniaga akan disalurkan terus kepada sistem IPG pada setiap 10hb, bulan berikutnya untuk tujuan pembayaran IPG sekiranya IPG teraktif pada bulan tersebut.

Pekebun getah yang telah menjual kepada pelesen yang menggunakan RRIMniaga ini tidak perlu lagi menghantar borang tuntutan IPG ke Pejabat LGM. Mereka hanya perlu menunggu bayaran IPG masing-masing dimasukkan ke dalam akaun mereka.

Dalam masa yang sama, mereka juga boleh membuat semakan pembayaran mengikut prosidur biasa IPG.

Penggunaan RRIMniaga telah mendapat sambutan walaupun masih di peringkat percubaan. Kini, sebanyak 317 bilangan peruncit/pembeli/peraih (dealer) telah menggunakan RRIMniaga dan 24,296 pekebun kecil telah mendapat manafaat yang terbukti menjimatkan masa, mampu merekod setiap aktiviti urus niaga getah dan menyimpan data dengan lebih efisyen

1. **Bagaimanakah cara untuk mendapatkan aplikasi RRIMniaga ini dan apakah jangkaan Dato untuk penggunaan RRIMniaga ini di seluruh negara?**

Peniaga getah yang berlesen yang berminat untuk menggunakan RRIMniaga boleh berhubung terus dengan pejabat LGM yang terdekat atau boleh menghubungi talian hotline LGM. Pihak LGM akan membantu peniaga getah untuk proses selanjutnya.

Jangkaan saya, penggunaan RRIMniaga akan mendapat sambutan yang baik dikalangan pelesen getah. LGM telah menerima maklumbalas yang amat baik berdasarkan soal selidik yang LGM lakukan dikalangan pengguna RRIMniaga.

100% pelesen yang memberikan maklumbalas amat berpuashati menggunakan RRIMniaga. Mereka bersetuju bahawa penggunaan RRIMniaga dapat meningkatkan kualiti kehidupan dan produktiviti mereka. Pengurusan rekod urusniaga kini dilakukan secara otomatik dan banyak menjimatkan masa dan kos mereka.

Rekod urusniaga juga lebih telus dan ini membawa kebaikan kepada semua pihak yang terlibat terutamanya kepada pelanggan mereka iaitu Pekebun Kecil yg memegang kad patg.

1. **Dato ada menyebut response daripada pelesen bahawa aplikasi ini amat baik, justeru boleh Dato kongsikan sudah berapa peratus penggunaan aplikasi ini di lapangan dan di Kawasan manakah aplikasi ini telah digunapakai?**
   * + 1. **Seperti yang dimaklumkan, sehingga April 2020, 317 dari 2600 pelesen runcit di semenanjung Malaysia dengan sukarela telah menggunakan RRIMniaga tanpa ada paksaan.**
       2. **Mereka adalah pelesen-pelesen mewakili kawasan-kawasan pengeluaran getah di Kedah, Perlis, Kelantan, Terengganu, Pahang, Kelantan, Negeri Sembilan yang memberikan manfaat kepada lebih 24,296 pekebun kecil getah.**
       3. **Ini menjadikan 12.2% pelesen telah mengambil inisiatif untuk menggunakan RRIMniaga ini.**
       4. **Angka peratusan ini mungkin nampak kecil, tetapi pelesen runcit yang menggunakan RRIMniaga ini mempunyai ramai pekebun kecil yang berurusniaga dengan mereka.**
       5. **Negeri yang telah menggunakan RRIMniaga adalah Melaka, Kelantan, Pahang, Kedah, Perlis, Negeri Sembilan, Selangor dan Terengganu.**
2. **Bagaimanakah krisis Covid19 memberi impak kepada sektor downstream atau pembuatan pula?**

* Sepertimana semua maklum, sarung tangan merupakan antara produk kritikal yang mendapat kebenaran MITI untuk beroperasi semasa Perintah Kawalan Pergerakan (PKP) ini.
* Operasi sektor ini sangat kritikal bagi memastikan bekalan sarung tangan mencukupi sepertimana diperlukan seluruh dunia. Malaysia adalah pengeluar terbesar dunia bagi sarung tangan perubatan.
* Pada masa ini, pengeluar sarung tangan di Malaysia bertungkus lumus bagi memenuhi permintaan **225 bilion keping sarung**, yang merupakan kira-kira **65 peratus daripada 330 bilion keping keperluan dunia**.
* Bagi merealisasikan permintaan dunia, kerajaan Malaysia telah melonggarkan syarat-syarat ketat pengeluaran kepada syarikat pengeluar sarung tangan ini. Mereka telah dibenarkan beroperasi dengan kapasiti maksimum 100 peratus tanpa mengabaikan langkah-langkah keselamatan bagi membendung penularan wabak covid-19 ini.
* Walaupun hanya sector yang essential sahaja yang diberikan kebenaran untuk beroperasi, kita berpendapat selepas selesai krisis ini, industry pembuatan berasaskan getah kering juga akan melonjak dengan tinggi. Factor utama adalah kerana kilang-kilang pembuatan akan mula beroperasi dengan penambahan kontrak serta kontrak yang sedia ada perlu dilaksanakan.
* Manakala bagi sektor berasaskan getah kering yang terdiri dari syarikat-syarikat pengeluar tayar, kasut dan komponen, barangan getah kegunaan industri dan am, keadaan agak berbeza. Fasa ke-tiga PKP yang bermula 13 April yang lalu telah memberi kelonggaran bagi sektor automotif untuk beroperasi. Ini termasuklah syarikat pembuatan tayar dan komponen automotif berasaskan getah. Namun, bagi syarikat pengeluar barangan getah berasaskan getah kering yang lain, mereka terpaksa menunggu sehingga PKP berakhir untuk meneruskan semula aktiviti pengeluaran mereka.
* Dari 297 jumlah syarikat pengeluar barangan getah, kira-kira 60% adalah pengeluar barangan getah kering yang majoriti adalah terdiri dari syarikat IKS. Selepas PKP dan sepanjang 2020, keadaan pasaran dijangkakan lemah dan berisiko. Keadaan ini sangatlah mencabar terutamanya bagi syarikat-syarikat IKS dimana, industri akan berdepan dengan cabaran gangguan rantaian bekalan bahan mentah dan gangguan eksport produk berikutan kawalan sempadan oleh negara-negara yang terjejas dengan Covid-19. Ini seterusnya akan menyebabkan kemerosotan produktiviti sektor perkilangan seterusnya memberi tekanan kepada industri untuk mengekalkan kadar pekerjaan di syarikat masing-masing. Keadaan lebih sukar untuk kembali kepada kapasiti penuh pengeluaran *(full capacity)* seperti tahun sebelumnya namun ianya bergantung kepada kadar pemulihan ekonomi dunia terutamanya di negara pasaran utama seperti China, Amerika Syarikat, negara-negara Eropah dan Jepun. Berdasarkan laporan Bank Negara Malaysia, eksport negara dijangka merosot sebanyak -8.7% berikutan faktor permintaan global yang lemah serta gangguan rantaian perniagaan global. Oleh itu industri getah kering akan turut terkesan dan dijangka mencatatkan penurunan eksport kira-kira 8% - 10% kepada RM 4.00 billion berbanding 4.41 billion pada tahun 2019.
* MREPC (*Malaysian Rubber Export Promotion Council*) terus memacu ke hadapan di mana industri produk getah akan memainkan peranan seiring dengan permintaan yang semakin meningkat bagi produk getah daripada sektor penjagaan kesihatan global dan peningkatan prestasi ekonomi dalam pasaran baru di Amerika Latin, Timur Tengah, serta Kawasan maju dan membangun di Eropah. Memandangkan trend eksport yang negatif ke China pada tahun 2019, MREPC akan memperhebatkan aktiviti promosi di negara ini pada tahun 2020 untuk meningkatkan kesedaran produk Malaysia.

Selain penyertaan biasa dalam pameran utama yang berkaitan dengan produk getah, MREPC akan menjalankan lawatan kerja yang memfokuskan kepada sektor automotif pada bulan Mac 2020.

Pelan Strategik MREPC 2021-2025 telah mengenalpasti produk utama yang akan diutamakan oleh Majlis, memandangkan potensi pertumbuhan permintaan dan keupayaan pengilangan industri Malaysia.

Produk yang diutamakan adalah sarung tangan, peralatan perubatan lain seperti kondom dan kateter, produk getah Kejuruteraan, produk automotif termasuk treads, serta *foam* produk.

Pelan strategik ini telah memperkenalkan lima strategi utama bagi meningkatkan eksport produk getah.

1. Strategi membangunkan penjenamaan B2B baru (Penjenamaan B2B adalah tentang membina hubungan dengan pelanggan);
2. membantu usahasama dan perkongsian dalam pengeluaran bahagian automotif;
3. menjalankan program “eksport pathfinder” bagi sektor automotif;
4. peningkatan bahagian pasaran domestik produk perusahaan kecil dan sederhana;
5. membantu syarikat baru dan syarikat yang mula untuk berkembang serta mula mengeksport barangan.

* Dengan strategi ini, MREPC yakin bahawa sasaran eksport RM34 bilion oleh 2025 bagi produk Getah Malaysia boleh dicapai.